— 78 - 



noble homme messire Lyon de Brye, chevalier en armes et docteur 



en médicine, citien de Besançon, et Jaquette, sa femme ont 



venduz... à vénérables et religieuses personnes les maistres et frères 



de l'ospital du Sainct-Esperit de Besançon la censé ou rendte 



annuelle et parpétuelle de quarante solx estevenants, monnoye 



courrant ou conté de Bourgongne , et ce pour le pris et somme 



de quarante frans Et laquelle censé ou rendte de quarante solx 



estevenants lesditz mariez vendeurs ont assigné et assi- 

 gnent..... sur leurs curtil, vergier, maison et vote naguères par 



eulx acquis , assis et situés en la cité de Besançon, tant devant 



la tour de Vayte d'icelle cité que comme contornant en certainne 



ruate tendant dès le four desdictz acheteurs à la G-rant-Rue 



En tesmoingnaige desquelles choses dessusdictes , nous Officiai 

 dessusdict..... avons fait mettre le seel de ladicte court de Besan- 

 çon à ces présentes lettres, que furent faictes et données audict 

 Besançon le troisième jour du mois d'aoust Fan Nostre-Seigneur 

 courrant mil quatre cens soixante ung. 



